Action Before the Chrematistae
Material: papyrus
Place: Arsinoites
Categories: Erklärung
Vertrag
Prozeß
Kompromiß
Sklavin
Mitgift
Chrematisten
τῶι ἐν τῶι Ἀρσινοΐτηι ξενικῶν πράκτορι 
τῆς γεγενημένης ὑπογραφῆς ὑπόκειται τὸ ἀντίγραφον. 
 κζ Τῦβι ιζ. 
ἔτους κζ Τῦβι ιϛ ἐν Κροκοδίλων πόλει τοῦ Ἀρσινοΐτου· χρηματισταὶ τῶν [τ]ὰς βασιλικάς, 
Πτολεμαῖος Πτο[λ]εμαίου Κρατεραιεύς, Ἀριστεὺς Ἀμμωνίου, οἱ τὰ βασιλικὰ καὶ προσοδικὰ 
[καὶ ἰ]διωτικὰ κρίναντες, διὰ τὸ τὸν τρίτον Ἐτέαρχον ὑποσεσεῖσθαι, 
[ἀγ]ορευθείσης κρίσεως Ἀσκλάπωνος τοῦ Διζαπ[ό]ρεως πρὸς Ἀντιγόναν Ἀλκέτου 
[κατ]αστάντες ἐπιγραφέντος τῆς Ἀντιγόνας κυρίου Ἀλκέτου τοῦ Μενάνδρου, 
[πρὸ] τοῦ δικαιολογεῖσθαι ἔδωκαν ἡμῖν συγχώρησιν, ἧς ἐστὶν ἀντίγραφον τὸ ὑπο
[τετ]αγμένον. 
 [τοῖς χρηματισ]ταῖς, [ὧ]ν ε[ἰ]σαγωγεὺς Ἀρτεμίδωρος, παρὰ Ἀσκλάπωνος τοῦ Διζαπόριος καὶ παρὰ Ἀντιγόνης τῆς Ἀλκέτο[υ μετὰ κυρ]ίου τοῦ 
[Ἀλκέτου τοῦ Μεν]άνδρου περὶ τῆς κρίσεως τῆς οὔσης ἡμῖν ἐφʼ ὑμῶν, ἥ ἐστιν περὶ τοῦ τὸν μὲν ἱματισμὸν κ[αὶ] τὴ[ν δούλην Ὀπώραν] 
[καλουμέν]ην ἀπην[ε]χθ[ῆν]αι ἔχουσαν ἐν τῆι αὐτῆι διατιμήσει, τῶν δὲ τριάκοντα  ταλάντων τοῦ χαλκοῦ, ἐάνπερ μηδεμία [κρίσις μεταγέ]νηται 
[τὴν νῦν γεγε]νημένην, κριθῆναι ἀπολελύσθαι αὐτὸν τῶν κατὰ τὰ συμβόλαια καὶ μὴ εἶναι αὐτῆι ἔφοδον ἐπʼ αὐτὸν ἀπὸ [νῦν, ἐφʼ ᾧ]τε καὶ 
[αὐτὰ ἀπενη]νέχθαι ἤ τὴν δ[ιατί]μησιν αὐτῶν τάλαντα τεσσαράκοντα ἕξ μϛ τετρακισχιλίας ἑκατόν · συγχωροῦμεν διαλ[ελύσ]θαι πρὸς 
[ἀλλήλο]υς ἐ[πὶ το]ῖσδε, ὥστε τὰς μὲν κειμένας πρὸς ἀλλήλους ὁμολο[γ]ίας τῆι πεντεκαιδεκάτῆι τοῦ Τῦβι τοῦ ἑβδόμου κα[ὶ εἰκο]στοῦ ἔτους 
[εἶν]αι κυρ[ία]ς, ὁμοίως δὲ καὶ τὴν κατʼ αὐτῶν χειρογραφίαν ὅρκου βασιλικοῦ, τῆι δὲ Ἀντιγόνηι, ἐπεὶ κεκόμισται τὴν [π]ροῖκα, 
[μὴ εἶ]ναι ἔφοδον ἐπὶ τὸν Ἀσκλάπωνα ἀπὸ της τοῦ συνοικισίου συναλλαγμάτων, ἀλλὰ ἀπολελύσθαι αὐτῶν, ἀπολελύ[σθα]ι δὲ 
καὶ τὴν Ἀντιγόνην πάντων διὰ τῆς ἐντεύξεως ἐγκεκλημένων αὐτῆι ὑπὸ τοῦ Ἀσκλάπωνο[ς], συνελ
θόντα δὲ τὸν Ἀσκλάπωνα τῶι τῆς Ἀντιγόνας πατρὶ Ἀλκέται εἰς Βούσιριν τοῦ Ἡρακλεοπολίτου ἕως τῆς [τ]ριακάδος 
τοῦ ἐνεστῶτος μηνός, [ἐ]φʼ οὗ, ἵνα μὴ διαβάλληται ἡ προγεγραμμενηι δούλη Ὀπώρα ἀνακεχωρηκ[υ]ῖα, 
συστήσηι περίουσαν, ε[ἰ δὲ μή], ἐκτ[εῖ]σαι αὐτὸν τῆι Ἀντιγόναι τὴν διατίμησιν αὐτῆς χαλκοῦ τάλαντα δέκ[α] πεντε , 
ἐάν δὲ καὶ ᾖ τετελευ[τηκυῖα, ἐκτεῖσαι] αὐτῆς ὁμοίως τὸν Ἀσκλάπωνα τὰ δέκα πέντε  τάλαντα τοῦ χαλ[κοῦ] ἕως 
τοῦ αὐτοῦ χρόνου, ἐὰ[ν δὲ καὶ τοῦ Ἀσκλάπ]ωνος ἑτοίμου ὄντος συνιστάναι τὴν δούλην περίουσαν Ἀλκέτ[ας μ]ὴ 
συμπορεύηται ἐν τῶι [τεταγμέ]νω[ι χ]ρόνωι, ἤ καὶ συνελθὼν καταλαμβάνηι περίουσαν, ἀπολε[λύσθαι τὰ ἐπέ]κεινα 
τῆς διατειμήσεως αὐτῆς· [πεμφθῆ]ναι δὲ τῆς συγχωρήσεως τὸ ἀντίγραφον Θέωνι τῶι τῶν ξεν[ικῶν πρά]κτορι, 
ὅπως, ἐάν ἤτοι μὴ πᾶν δέ[ον αὐτῆι] ἐ[κτί]νηι ἠι τετελευτηκυῖα ἦι Ὀπώρα ἢ καὶ τελευτήσηι ἕως [τῆς τρι]ακάδος 
τοῦ Τῦβι, συντέλ[η]ι τ[ῆι Ἀντιγόναι τὴν] πρᾶξιν τῶν δέκα πέντε  ταλάντων παρὰ τοῦ Ἀσκλάπωνος ἐν τῶ[ι] τ[εταγμέ]νωι χρόνωι. 
 ἀνέ   Ἀσκλάπων [συ]γχωρῶ κατὰ τὰ προγεγραμμένα. 
Ἀντιγόνα σ[υγχ]ωρῶ κατὰ τὰ προγεγραμμένα. 
Ἀλκέτας ἐπι[γέγ]ραμμαι κύριος Ἀντιγόνας συγχωρούσης κατὰ τὰ προγεγραμμένα. 
κρίνομεν οὖν κυρίαν αὐτοῖς εἶναι τὴν συγχώρησιν καὶ πεμφθῆναι αὐτην ἀντίγραφον 
τῶι δηλουμένωι ξεν[ι]κῶν πράκτορι, καθότι συγκεχωρήκα[σ]ιν 
διʼ εἰσαγωγέως 
Ἀρτεμιδώρου τοῦ Ἰσιδώρου.